### Beslutning

Mia Toft, Magnus Thorsen, Stine Olesen og Herbert Christiansen kunne tiltræde indstillingen i overensstemmelse med Magistratens anbefaling.

Tommy Bach og Esmarelda Schou tog forbehold.

Zahra Overgaard var forhindret i at deltage i udvalgets behandling af sagen.

Ansøgning om at opføre ny etagebebyggelse med 2 boliger på [adresse], 8000 [adresse] C - Ø-gadekvarteret.

### Resumé

Der er søgt om tilladelse til at opføre et nyt byhus på 3 etager med udnyttet tagetage på [adresse]

Ejendommen er i dag en ubebygget grund imellem en daginstitution mod nord-øst og en etageejendom mod syd-vest.

Det nye byhus vil indeholde 2 store familieboliger.

Projektet er i overensstemmelse med kommuneplanens bestemmelse om anvendelse til boligformål i maksimalt 5 etager med en maksimal husdybde på 10 m og fastholder karakteren af bebyggelse i [adresse]. Projektet fraviger krav om opholdsareal på mindst 30 %.

En partshøring har resulteret i enkelte indsigelser, bl.a. indsigelse fra [adresse] for [adresse], Øgaderne og Nr. Stenbro. I indsigelserne peges især på byggeriets omfang, indbliksgener, arkitektur/tilpasning til kvarteret og forringede parkeringsforhold.

Teknik og Miljø vurderer, at projektet er af god kvalitet og er tilpasset omgivelserne. Nybyggeriet indeholder både moderne kvaliteter og spiller sammen med det eksisterende kulturmiljø.

### Indstilling

Det indstilles:

At 1) [adresse] godkender det ansøgte projekt og bemyndiger Teknik og Miljø til at meddele de fornødne tilladelser.

### Sagens forløb

07-11-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 11-11-2019 Magistraten

Fremsendes til [adresse] med bemærkning, at Magistraten i mødet den 11. november 2019 anbefaler, at byrådet tiltræder Magistratsafdelingen for Teknik og Miljøs indstilling af 25. oktober 2019.

Rådmand Signe Jepsen var forhindret i at deltage i sagens behandling.

 27-11-2019 [adresse]
Fremsendes til Teknisk Udvalg til behandling i henhold til beslutning i byrådets møde den 27. november 2019.
 16-12-2019 Teknisk Udvalg

Mia Toft, Magnus Thorsen, Stine Olesen og Herbert Christiansen kunne tiltræde indstillingen i overensstemmelse med Magistratens anbefaling.

Tommy Bach og Esmarelda Schou tog forbehold.

Zahra Overgaard var forhindret i at deltage i udvalgets behandling af sagen.